## A zsoltárok

Fejezet: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114 115 116 117 118 119 120 121 122 123 124 125 126 127 128 129 130 131 132 133 134 135 136 137 138 139 140 141 142 143 144 145 146 147 148 149 150

-Reset+

### Fejezet 51

1 Az éneklõmesternek; Dávid zsoltára; (51:2) Mikor õ hozzá ment Nátán, a próféta, minekutána Bethsabéval vétkezett. (51:3) Könyörülj rajtam én Istenem a te kegyelmességed szerint; irgalmasságodnak sokasága szerint töröld el az én bûneimet!
2 (51:4) Egészen moss ki engemet az én álnokságomból, és az én vétkeimbõl tisztíts ki engemet;
3 (51:5) Mert ismerem az én bûneimet, és az én vétkem szüntelen elõttem forog.
4 (51:6) Egyedül te ellened vétkeztem, és cselekedtem azt, a mi gonosz a te szemeid elõtt; hogy igaz légy beszédedben, és tiszta ítéletedben.
5 (51:7) Ímé én vétekben fogantattam, és bûnben melengetett engem az anyám.
6 (51:8) Ímé te az igazságban gyönyörködöl, a mely a vesékben van, és bensõmben bölcseségre tanítasz engem.
7 (51:9) Tisztíts meg engem izsóppal, és tiszta leszek; moss meg engemet, és fehérebb leszek a hónál.
8 (51:10) Hallass örömet és vígasságot velem, hogy örvendezzenek csontjaim, a melyeket összetörtél.
9 (51:11) Rejtsd el orczádat az én vétkeimtõl és töröld el minden álnokságomat.
10 (51:12) Tiszta szívet teremts bennem, oh Isten, és az erõs lelket újítsd meg bennem.
11 (51:13) Ne vess el engem a te orczád elõl, és a te szent lelkedet ne vedd el tõlem.
12 (51:14) Add vissza nékem a te szabadításodnak örömét, és engedelmesség lelkével támogass engem.
13 (51:15) Hadd tanítsam a bûnösöket a te útaidra, hogy a vétkezõk megtérjenek hozzád.
14 (51:16) Szabadíts meg engemet a vérontástól, oh Isten, szabadításomnak Istene! hogy harsogja nyelvem a te igazságodat.
15 (51:17) Uram, nyisd meg az én ajakimat, hogy hirdesse szájam a te dicséretedet.
16 (51:18) Mert nem kivánsz te véresáldozatot, hogy adnék azt, égõáldozatban sem gyönyörködöl.
17 (51:19) Isten elõtt kedves áldozatok: a töredelmes lélek; a töredelmes és bûnbánó szívet oh Isten nem veted meg!
18 (51:20) Tégy jól a te kegyelmedbõl a Sionnal; és építsd meg Jeruzsálem kõfalait.
19 (51:21) Akkor kedvesek lesznek elõtted az igazságnak áldozatai; az égõ és egész áldozat: akkor a te oltárodon áldoznak néked tulkokkal.