## A zsoltárok

Fejezet: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114 115 116 117 118 119 120 121 122 123 124 125 126 127 128 129 130 131 132 133 134 135 136 137 138 139 140 141 142 143 144 145 146 147 148 149 150

-Reset+

### Fejezet 88

1 Ének. A Kóráh fiainak zsoltára. Az éneklõmesternek a Mahalath-lehannóthra. Az Ezrahita Hémán tanítása. (88:2) Uram, szabadításomnak Istene! Nappal kiáltok, éjjelente elõtted vagyok:
2 (88:3) Jusson elõdbe imádságom, hajtsad füled az én kiáltozásomra!
3 (88:4) Mert betelt a lelkem nyomorúságokkal, és életem a Seolig jutott.
4 (88:5) Hasonlatossá lettem a sírba szállókhoz; olyan vagyok, mint az erejevesztett ember.
5 (88:6) A holtak közt van az én helyem, mint a megölteknek, a kik koporsóban feküsznek, a kikrõl többé nem emlékezel, mert elszakasztottak a te kezedtõl.
6 (88:7) Mély sírba vetettél be engem, sötétségbe, örvények közé.
7 (88:8) A te haragod reám nehezedett, és minden haboddal nyomtál engem. Szela.
8 (88:9) Elszakasztottad ismerõseimet tõlem, útálattá tettél elõttök engem; berekesztettem és ki nem jöhetek.
9 (88:10) Szemem megsenyvedett a nyomorúság miatt; kiáltalak téged Uram minden napon, hozzád terjengetem kezeimet.
10 (88:11) Avagy a holtakkal teszel-é csodát? Felkelnek-é vajjon az árnyak, hogy dicsérjenek téged? Szela.
11 (88:12) Beszélik-é a koporsóban a te kegyelmedet, hûségedet a pusztulás helyén?
12 (88:13) Megtudhatják-é a sötétségben a te csodáidat, és igazságodat a feledékenység földjén?
13 (88:14) De én hozzád rimánkodom, Uram, és jó reggel elédbe jut az én imádságom:
14 (88:15) Miért vetsz el hát Uram engem, és rejted el orczádat én tõlem?
15 (88:16) Nyomorult és holteleven vagyok ifjúságomtól kezdve; viselem a te rettentéseidet, roskadozom.
16 (88:17) Általmentek rajtam a te búsulásaid; a te szorongatásaid elemésztettek engem.
17 (88:18) Körülvettek engem, mint a vizek egész napon; együttesen körülöveztek engem.
18 (88:19) Elszakasztottál tõlem barátot és rokont; ismerõseim a - setétség.