## A zsoltárok

Fejezet: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114 115 116 117 118 119 120 121 122 123 124 125 126 127 128 129 130 131 132 133 134 135 136 137 138 139 140 141 142 143 144 145 146 147 148 149 150

-Reset+

### Fejezet 68

1 Az éneklõmesternek; Dávid zsoltára, éneke. (68:2) Felkél az Isten, elszélednek ellenségei; és elfutnak elõle az õ gyûlölõi.
2 (68:3) A mint a füst elszéled, úgy széleszted el õket; a mint elolvad a viasz a tûz elõtt, úgy vesznek el a gonoszok Isten elõl;
3 (68:4) Az igazak pedig örvendeznek és vígadnak az Isten elõtt, és ujjongnak örömmel.
4 (68:5) Énekeljetek Istennek, zengedezzetek az õ nevének; csináljatok útat annak, a ki jön a pusztákon át, a kinek Jah a neve, és örüljetek elõtte.
5 (68:6) Árváknak atyja, özvegyeknek bírája az Isten az õ szentséges hajlékában.
6 (68:7) Isten hozza vissza a számûzötteket, kihozza boldogságra a foglyokat; csak az engedetlenek lakoznak sivatag helyen.
7 (68:8) Oh Isten, mikor kivonultál a te néped elõtt, mikor a pusztába beléptél: Szela.
8 (68:9) A föld reng vala, az egek is csepegnek vala Isten elõtt, ez a Sinai hegy is az Isten elõtt, az Izráel Istene elõtt.
9 (68:10) Bõ záport hintesz vala, oh Isten, a te örökségedre, s a lankadót megújítod vala.
10 (68:11) Benne tanyázott a te gyülekezeted: te szerzéd jóvoltodból a szegénynek, oh Isten!
11 (68:12) Az Úr ad vala szólniok az örömhírt vivõ asszonyok nagy csapatának.
12 (68:13) A seregek királyai futnak, futnak: s a házi asszony zsákmányt osztogat.
13 (68:14) Ha cserények között hevertek is: olyanok lesztek, mint a galambnak szárnyai, a melyeket ezüst borít, vagy mint vitorla-tollai, a melyek színarany fényûek.
14 (68:15) Mikor a Mindenható szétszórta benne a királyokat, mintha hó esett volna a Salmonon.
15 (68:16) Isten hegye a Básán hegye; sok halmú hegy a Básán hegye;
16 (68:17) Mit kevélykedtek ti sok halmú hegyek? Ezt a hegyet választotta Isten lakóhelyéül; bizony ezen lakozik az Úr mindörökké!
17 (68:18) Az Isten szekere húszezer, ezer meg ezer; az Úr közöttük van, mint a Sinai hegyen az õ szent hajlékában.
18 (68:19) Felmentél a magasságba, foglyokat vezettél, adományokat fogadtál emberekben: még a pártütõk is ide jönnek lakni, oh Uram Isten!
19 (68:20) Áldott legyen az Úr! Napról-napra gondoskodik rólunk a mi szabadításunk Istene! Szela.
20 (68:21) Ez a mi Istenünk a szabadításnak Istene, és az Úr Isten az, a ki megszabadít a haláltól.
21 (68:22) Csak Isten ronthatja meg az õ ellenségeinek fejét, a bûneiben járónak üstökös koponyáját.
22 (68:23) Azt mondta vala az Úr: Básánból visszahozlak, a tenger mélységébõl is kihozlak,
23 (68:24) Hogy lábadat veresre fessed a vérben, ebeidnek nyelve az ellenségbõl lakomázzék.
24 (68:25) Látták a te bevonulásodat, oh Isten! Az én Istenem, királyom bevonulását a szentélybe.
25 (68:26) Elõl mennek vala az éneklõk, utánok a húrpengetõk, középen a doboló leányok.
26 (68:27) A gyülekezetben áldjátok az Istent, az Urat áldjátok, ti Izráel magvából valók!
27 (68:28) Ott a kis Benjámin, a ki uralkodik rajtok, a Júda fejedelmei és az õ gyülekezetök; a Zebulon fejedelmei és a Nafthali fejedelmei.
28 (68:29) Istened rendelte el a te hatalmadat: erõsítsd meg, oh Isten, azt, a mit számunkra készítettél!
29 (68:30) A te Jeruzsálem felett álló hajlékodból királyok hoznak majd néked ajándékokat.
30 (68:31) Fenyítsd meg a nádasnak vadját, a bikák csordáját a népek tulkaival egybe, a kik ezüst-rudakkal terpeszkednek; szórd szét a népeket, a kik a háborúban gyönyörködnek.
31 (68:32) Eljõnek majd a fõemberek Égyiptomból; Szerecsenország hamar kinyujtja kezeit Istenhez.
32 (68:33) E földnek országai mind énekeljetek Istennek: zengjetek dicséretet az Úrnak! Szela.
33 (68:34) A ki kezdettõl fogva az egek egein ül; ímé, onnét szól nagy kemény szóval.
34 (68:35) Tegyetek tisztességet Istennek, a kinek dicsõsége az Izráelen és az õ hatalma a felhõkben van.
35 (68:36) Rettenetes vagy, oh Isten, a te szent hajlékodból; az Izráelnek Istene ád erõt és hatalmat a népnek. Áldott legyen az Isten!