## A zsoltárok

Fejezet: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114 115 116 117 118 119 120 121 122 123 124 125 126 127 128 129 130 131 132 133 134 135 136 137 138 139 140 141 142 143 144 145 146 147 148 149 150

-Reset+

### Fejezet 89

1 Az Ezrahita Ethán tanítása. (89:2) Az Úrnak kegyelmességét hadd énekeljem örökké! Nemzetségrõl nemzetségre hirdetem a te hûséges voltodat az én számmal!
2 (89:3) Mert azt mondom: Örökké megáll a te kegyelmességed, és megerõsíted a te hûséges voltodat az egekben, mondván:
3 (89:4) Szövetséget kötöttem az én választottammal, megesküdtem Dávidnak, az én szolgámnak:
4 (89:5) Mindörökké megerõsítem a te magodat, és nemzetségrõl nemzetségre megépítem a te királyi székedet. Szela.
5 (89:6) És az egek dicsérik a te csodadolgodat Uram; a te hûséges voltodat is a szentek gyülekezetében.
6 (89:7) Mert a felhõkben kicsoda hasonlatos az Úrhoz, s ki olyan, mint az Úr, az istenek fiai között?
7 (89:8) Igen rettenetes Isten õ a szentek gyûlésében, és félelmetes mindazokra, a kik körülte vannak.
8 (89:9) Uram, Seregeknek Istene! Kicsoda olyan erõs, mint te vagy Uram? És a te hûséges voltod körülvesz téged.
9 (89:10) Te uralkodol a tengernek kevélységén; mikor az õ habjai felemelkednek, te csendesíted le azokat.
10 (89:11) Te rontád meg Égyiptomot mintegy átdöföttet; erõs karoddal elszélesztetted ellenségeidet.
11 (89:12) Tieid az egek, a föld is a tied: e világot minden benne valóval te fundáltad.
12 (89:13) Az északot és a délt te teremtetted, a Thábor és a Hermon a te nevednek örvendeznek.
13 (89:14) A te karod hatalommal teljes, a te kezed erõs, a te jobbod méltóságos.
14 (89:15) Igazság és jogosság a te királyi székednek alapja; kegyelem és hûség jár a te orczád elõtt.
15 (89:16) Boldog nép az, a mely megérti a kürt szavát; a te orczádnak világosságánál jár ez, oh Uram!
16 (89:17) A te nevedben örvendeznek egész nap; és a te igazságodban felmagasztaltatnak.
17 (89:18) Mert az õ erejöknek ékessége te vagy; a te jóakaratoddal emeled fel a mi szarvunkat is.
18 (89:19) Mert az Úr a mi paizsunk, és Izráelnek Szentje a mi királyunk.
19 (89:20) Akkor látásban szóltál a te kegyeltednek, és mondád: Segítséget adtam a vitéznek, felmagasztaltam a népbõl választottat;
20 (89:21) Megtaláltam Dávidot, az én szolgámat; szent olajommal kentem fel õt.
21 (89:22) A kivel állandóan vele lesz az én kezem, sõt az én karom erõsíti meg õt.
22 (89:23) Nem nyomhatja õt el az ellenség, és a gonosz ember sem nyomorgatja meg õt;
23 (89:24) Mert õ elõtte rontom meg az õ szorongatóit, és verem meg az õ gyûlölõit.
24 (89:25) És vele lesz az én hûségem és kegyelmem, és az én nevemmel magasztaltatik fel az õ szarva.
25 (89:26) És rávetem az õ kezét a tengerre, és az õ jobbját a folyóvizekre.
26 (89:27) Õ így szólít engem: Atyám vagy te; én Istenem és szabadításom kõsziklája!
27 (89:28) Én meg elsõszülöttemmé teszem õt és felebbvalóvá a föld királyainál.
28 (89:29) Örökké megtartom néki az én kegyelmemet, és az én szövetségem bizonyos marad õ vele.
29 (89:30) És az õ magvát örökkévalóvá teszem, és az õ királyi székét, mint az egeknek napjait.
30 (89:31) Ha az õ fiai elhagyják az én törvényemet, és nem járnak az én végzésem szerint;
31 (89:32) Ha az én rendeléseimet megtörik, és meg nem tartják az én parancsolatimat:
32 (89:33) Akkor vesszõvel látogatom meg az õ bûnöket, és vereségekkel az õ álnokságukat;
33 (89:34) De az én kegyelmemet nem vonom meg tõle, és az én hûséges voltomban nem hazudom.
34 (89:35) Nem töröm meg az én szövetségemet, és a mi kijött az én számból, el nem változtatom.
35 (89:36) Megesküdtem egyszer az én szentségemre: vajjon megcsalhatnám-é Dávidot?
36 (89:37) Az õ magva örökké megmarad, és az õ királyi széke olyan elõttem, mint a nap.
37 (89:38) Megáll örökké, mint a hold, és bizonyos, mint a felhõben lévõ bizonyság. Szela.
38 (89:39) De te mégis elvetetted és megútáltad õt, és megharagudtál a te felkentedre.
39 (89:40) Felbontottad a te szolgáddal kötött szövetséget, földre tiportad az õ koronáját.
40 (89:41) Lerontottad az õ kõfalait mind; romokká tetted erõsségeit.
41 (89:42) Zsákmányolták õt mind az úton járók; gyalázattá lõn az õ szomszédai elõtt.
42 (89:43) Felmagasztaltad az õ szorongatóinak jobbját, és megvidámítottad minden ellenségét.
43 (89:44) Még fegyverének élét is elvetted, és nem segítetted õt a harczban.
44 (89:45) Eltörlötted az õ fényességét, és az õ királyi székét a földre vetetted.
45 (89:46) Az õ ifjúságának napjait megrövidítetted, gyalázatot borítottál reá. Szela.
46 (89:47) Meddig rejtegeted még magad, oh Uram, szüntelen, és ég a te haragod, mint a tûz?
47 (89:48) Emlékezzél meg rólam: mily rövid az élet! Mily semmire teremtetted te mind az embernek fiait!
48 (89:49) Kicsoda oly erõs, hogy éljen és ne lásson halált s megszabadítsa magát a Seolnak kezébõl? Szela.
49 (89:50) Hol van a te elõbbi kegyelmességed, Uram? Megesküdtél Dávidnak a te hûséges voltodra!
50 (89:51) Emlékezzél meg Uram a te szolgáidnak gyalázatjokról! hogy sok népnek gyalázatját hordozom keblemben,
51 (89:52) A melyekkel gyaláztak a te ellenségeid Uram, a melyekkel gyalázták a te felkentednek lépéseit.
52 (89:53) Áldott legyen az Úr mindörökké! Ámen és Ámen.